CELEX: 62016CN0227
Language: da
Date: 2016-04-22 00:00:00
Title: Sag C-227/16: Anmodning om præjudiciel afgørelse indgivet af Gerechtshof Arnhem-Leeuwarden, tingstedet Arnhem (Nederlandene) den 22. april 2016 — Jan Theodorus Arts mod Veevoederbedrijf Alpuro BV

1.8.2016   
            
            
               DA
            
            
               Den Europæiske Unions Tidende
            
            
               C 279/10
            
         Anmodning om præjudiciel afgørelse indgivet af Gerechtshof Arnhem-Leeuwarden, tingstedet Arnhem (Nederlandene) den 22. april 2016 — Jan Theodorus Arts mod Veevoederbedrijf Alpuro BV
   (Sag C-227/16)
   (2016/C 279/15)
   Processprog: nederlandsk
   
      Den forelæggende ret
   
   Gerectshof Arnhem-Leeuwarden, tingstedet Arnhem
   
      Parter i hovedsagen
   
   
      Sagsøger: Jan Theodorus Arts
   
      Sagsøgt: Veevoederbedrijf Alpuro BV
   
      Præjudicielle spørgsmål
   
   
               1)
            
            
               Er et sæt betingelser i en aftale mellem en kalveopdrætter og en integrationsvirksomhed, således som det er beskrevet i denne doms punkt 3.4 og 3.5, og hvoraf følger, at en engangsbetaling, der er tildelt kalveopdrætteren i henhold til Rådets forordning (EF) nr. 73/2009 (1) af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, tilflyder integrationsvirksomheden i form af et fradrag i prisen på de opfedede kalve, gyldigt i betragtning af formålene med denne forordning, nemlig at give landbrugerne en rimelig levestandard ved hjælp af direkte indkomststøtte og at fremme den offentlige sundhed, dyresundhed, miljø og dyrevelfærd?
            
         
               2)
            
            
               Såfremt spørgsmål 1 besvares benægtende, har en national ret i betragtning af den foreliggende modstrid med formålene med forordning nr. 73/2009 kompetence til på grundlag af princippet clausula rebus sic stantibus at ændre aftalen således, at den ulempe, der opstår for integrationsvirksomheden som følge af ugyldigheden, helt eller delvist udlignes, blandt andet ved en nedsættelse af prisen på opfedede kalve?
            
         
      (1)  Forordning om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT 2009 L 30, s. 16).